Diari Oficial de la Generalitat Valenciana


Sumari del DOGV 9613, del 08-06-2023 (2023/6113)

RESOLUCIÓ de 23 de març de 2023, del director general de Qualitat i Educació Ambiental, per la qual es formula declaració d'impacte ambiental del projecte de compra al detall i emmagatzematge de residus - venda i magatzem de ferralla al carrer de Zamora, 3, baixos Esquerra, al terme municipal de València. Expedient: (2078738) 143/2021/AIA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9613

Data del DOGV
:   08-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6113


Data del document
:   23-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 23 de març de 2023, del director general de Qualitat i Educació Ambiental, per la qual es formula declaració d'impacte ambiental del projecte de compra al detall i emmagatzematge de residus - venda i magatzem de ferralla al carrer de Zamora, 3, baixos Esquerra, al terme municipal de València. Expedient: (2078738) 143/2021/AIA. [2023/6113]  
  
«Declaració d'impacte ambiental  
Expedient: (2078738) 143/2021/AIA.  
Títol: compra al detall i emmagatzematge de residus - venda i magatzem de ferralla.  
Promotor: Gold Met Tanser, SL.  
Òrgan substantiu: Ajuntament de València.  
Ref. òrgan substantiu: 03249/2019/226.  
Localització: carrer Zamora, 3, baix esq., 46936 València.  
  
Descripció del projecte  
L'empresa Gold Met Tanser, SL, promou un projecte de compra al detall i emmagatzematge de residus - venda i magatzem de ferralla al carrer Zamora, 3, baix esq., del terme municipal de València.  
El projecte es realitzarà en un baix comercial d'un edifici d'habitatges en un carrer de 12,46 m d'amplària. Amb anterioritat a l'activitat, el local es destinava a l'emmagatzematge d'eines per a ebenisteria i posseïa gual d'entrada de vehicles. No es preveu realitzar cap obra de condicionament. El local, de 173 m², disposa d'una superfície útil de 165 m² dels quals 121,55 m² es destinen a zona d'emmagatzematge i treball, 31,39 m² a la zona de recepció de material i la resta a lavabos, vestidors i oficina. L'activitat conservarà el gual per a l'entrada de vehicles amb una porta plegable d'una amplària aproximada de 3,85 m que serà usat per a l'entrada de vehicles per a càrrega/descarrega. Durant el funcionament normal, només s'obrirà una de les fulles de la porta, amb una amplària d'1 m.  
El paviment dels lavabos, vestidors i oficina és de gres. El paviment de les zones de recepció de material, emmagatzematge i treball és de formigó llis. El sostre està constituït per terratzo, morter, capa de formigó de compressió i revoltó ceràmic sobre cairat de formigó arrebossat amb morter d'algeps en la cara inferior. Les separacions del local amb els seus confrontants estan constituïdes per un o dos murs de rajola de paredó de l'11 arrebossada de morter d'algeps o ciment per les dues cares.  
Per a realitzar l'activitat es disposarà de dues bàscules, una màquina pelacables i un banc de treball. En la documentació tècnica no s'esmenta l'existència de maquinària ni d'equips per a trasllat de material com transpaletes o carretons elevadors.  
L'activitat serà la compra al detall de ferralla, residus de plàstic, paper i cartó, que s'emmagatzemaran per a traslladar-los a un gestor autoritzat. Els residus procediran de deixalles de la construcció, reformes de llars, activitats que generen residus, embalatges d'electrodomèstics, carpetes de cartó i similars. La llista de codis LER gestionats és la següent:  
- 020110 residus metàl·lics.  
- 120101 llimadures i encenalls de metalls ferris.  
- 120102 pols i partícules de metalls ferris.  
- 120103 llimadures i encenalls de metalls no ferris.  
- 120104 pols i partícules de metalls no ferris.  
- 120113 residus de soldadura.  
- 150104 envasos metàl·lics.  
- 160117 metalls ferris.  
- 160118 metalls no ferris.  
- 170401 coure, bronze, llautó.  
- 170402 alumini.  
- 170403 plom.  
- 170404 zinc.  
- 170405 ferro i acer.  
- 170406 estany.  
- 170407 metalls mesclats.  
- 170411 cables diferents dels especificats en el codi 170410.  
- 191202 metalls ferris.  
- 191203 metalls no ferris.  
- 200140 metalls.  
- 200101 paper i cartó.  
- 150101 envasos de paper i cartó.  
- 090108 pel·lícules i paper fotogràfic que no contenen plata ni compostos de plata.  
- 090107 pel·lícules i paper fotogràfic que contenen plata o compostos de plata.  
- 020104 residus de plàstics (excepte embalatges).  
- 070213 residus de plàstic.  
- 120105 encenalls i rebaves de plàstic.  
- 150102 envasos de plàstic.  
- 160119 plàstic.  
- 170203 plàstic.  
- 200139 plàstics.  
En el funcionament normal de l'activitat, s'estima que la quantitat aproximada que es gestionarà al llarg de l'any serà la següent:  
Alumini 30 t  
Coure, bronze, llautó 20 t  
Plom 15 t  
Zinc 2 t  
Ferro 20 t  
Acer 30 t  
Metall 14 t  
Metalls mesclats 5 t  
Estany 0,50 t  
Llimadures i encenalls 5 t  
Paper 6 t  
Plàstics 6 t  
Els plàstics i el paper i cartó, una vegada pesats i inscrits en el registre d'entrada, s'emmagatzemaran en contenidors especials adaptats a aquest efecte. Aquests contenidors seran facilitats per l'empresa gestora final, que serà l'encarregada de retirar-los una vegada plens, i substituir-los per altres buits.  
El procés de les ferralles consisteix en el pesatge del material, la inscripció en el registre d'entrada, la separació en els diferents materials que els componen, si és el cas, la classificació i l'emmagatzematge, fins a aconseguir una quantitat determinada en la qual seran traslladats a grans ferralleries o empreses de reciclatge. Les ferralles que contenen materials barrejats s'emmagatzemaran temporalment en un lloc habilitat (palets o a granel) fins a la separació. Els metalls no fèrrics s'emmagatzemaran en palets adaptats i els fèrrics nets en el seu lloc definitiu, en palets adaptats o a granel. Una vegada ple el magatzem, es transportarà al gestor autoritzat mitjançant un vehicle pesant propietat del promotor.  
  
La documentació tècnica no esmenta el procés de pelat de cables, però si figura una màquina que realitza aquest procés, residus de cables i encenalls i rebaves de plàstic, per la qual cosa es considera que també es realitza aquest procés. Aquest procés pot ser considerat com a neteja i separació de ferralles amb materials mesclats.  
L'activitat ocupa dues persones, encara que és possible que n'augmente el nombre si les circumstàncies ho requereixen. L'activitat es realitzarà en horari diürn, de 08.00 a 20.00 hores.  
Tramitació administrativa  
En data 7 d'octubre de 2021, l'Ajuntament de València va traslladar a aquest òrgan ambiental la sol·licitud d'avaluació d'impacte ambiental ordinària del projecte. Aquesta s'acompanya de:  
- Sol·licitud d'inici.  
- Sol·licitud del promotor.  
- Projecte tècnic.  
- Document ambiental.  
- Edicte d'informació pública.  
- Diligència en la qual s'enumeren les persones físiques i jurídiques que han presentat al·legacions.  
- Ampliació de la memòria del projecte tècnic en resposta a l'informe presentat per l'oficina tècnica d'activitats de l'Ajuntament.  
  
D'acord amb el certificat remés, l'òrgan substantiu va realitzar la informació pública de l'expedient mitjançant un anunci en el BOP núm. 219, de 20 de novembre de 2020, així com mitjançant la notificació a les persones interessades en els termes assenyalats en l'article 55 de la Llei 6/2014, de 25 de juliol.  
En data 3 de desembre de 2021, es va remetre un requeriment a l'Ajuntament de València perquè remetera el contingut de les al·legacions, les respostes que havien rebut i les modificacions del projecte tècnic i de l'estudi d'impacte ambiental derivades de les al·legacions.  
En data 27 de gener de 2022, aquest òrgan va rebre resposta al requeriment, en què s'indicava que no existien modificacions del projecte tècnic ni de l'estudi d'impacte ambiental derivades de les al·legacions, ja que els informes emesos pels tècnics municipals són favorables al projecte i a l'estudi d'impacte ambiental. Així mateix, van remetre:  
- Al·legacions presentades, que s'oposen al desenvolupament d'aquesta activitat en el local, les quals addueixen la falta de ventilació del local, la falta d'eixida d'emergència, les molèsties per l'emissió de sorolls i olors, colps i moviments molestos, els sorolls fora de l'horari comercial, la falta d'aïllament acústic, l'ordenació de l'afluència de vehicles a aquest negoci amb estacionament en doble fila i la presència de materials que poden tindre contaminació.  
- Respostes de l'òrgan substantiu a les al·legacions, signades el 17 de desembre de 2021 per un tècnic superior i pel cap del Servei d'Activitats de l'Ajuntament, en les quals es respon als al·legants que vistos els informes favorables emesos per la Secció Tècnica del Servei d'Activitats i del Servei de Sanitat, d'acord amb els quals, el local en qüestió compleix tots els requisits exigits per la normativa per al desenvolupament de l'activitat sol·licitada i que, prèviament a la concessió de la llicència, s'adoptaran totes les mesures necessàries perquè l'activitat es desenvolupe sense ocasionar molèsties.  
Durant l'anàlisi tècnica de l'expedient es va observar que la informació aportada sobre els apartats específics previstos en l'apartat 35.1 de la LEA no resultava suficient per a disposar dels elements de judici necessaris per a poder realitzar l'avaluació d'impacte ambiental, per la qual cosa, en data 25 d'octubre de 2022, aquest òrgan ambiental va requerir al promotor perquè remetera un annex que complementarà la informació tècnica d'acord amb l'article 40.3 de la LEA.  
En data 18 de gener de 2023, l'Ajuntament de València va remetre l'annex que completava la informació tècnica.  
En el projecte tècnic s'esmenta que, amb data de registre d'entrada de 16 de gener de 2019, amb número de registre d'entrada 57483 3585 000165, es va sol·licitar als serveis urbanístics de l'Ajuntament de València l'informe urbanístic corresponent, en el qual s'havia d'informar si l'activitat objecte d'aquesta memòria, per les seues característiques era compatible amb la zona on es pretén situar segons el Pla general d'ordenació urbana, vigent, de l'Ajuntament de València. No s'adjunta aquest informe ni ha sigut remés per l'òrgan substantiu, però si figura com a favorable en totes i cada una de les respostes de l'òrgan substantiu a les al·legacions presentades.  
Consideracions ambientals  
L'activitat es realitza en una zona urbana residencial, per la qual cosa no es preveuen afeccions al medi natural. Per estar situada en una zona urbana residencial, les principals afeccions són les possibles molèsties als veïns.  
Durant les fases de condicionament del local i del cessament de l'activitat es generaran els residus i molèsties propis del condicionament d'un local urbà. Aquests aspectes estan recollits en les ordenances municipals.  
Durant la fase d'explotació, a més dels productes propis de l'activitat que s'emmagatzemaran en l'establiment, es produiran altres residus provinents de la màquina de pelar cables i de les activitats de recepció i classificació i residus propis de l'activitat d'oficina. Els residus, consistents en papers, plàstics, cartons i fustes procedents d'embalatges i els propis de l'activitat d'oficina, s'incorporaran a l'activitat. És possible que es generen residus sòlids assimilables a urbans produïts pels treballadors de la instal·lació que seran retirats pel servei municipal de recollida de fems.  
  
No s'admetran residus que puguen contindre fluids. Només es generen aigües residuals provinents dels lavabos, vàters, dutxes i neteja del local, assimilables a aigües residuals urbanes, que s'abocaran al clavegueram.  
Les possibles afeccions als veïns són:  
- Contaminació lumínica. El lloc és un recinte tancat. Només pot emetre llum per la porta quan estiga oberta. En l'horari de treball declarat en la documentació tècnica (de 08.00 a 20.00 hores) la possible contaminació lumínica no és significativa.  
- Olors i emissions a l'atmosfera. No s'admeten residus que puguen emetre olors. Els materials admesos i els processos usats no generen pólvores, gasos o vapors.  
- Soroll. En la totalitat de les al·legacions presentades figura el temor a les molèsties produïdes pel soroll generat per l'activitat. En la documentació tècnica no es declara l'existència de cap màquina que puga emetre nivells rellevants de soroll, ja que la màquina pelacables i els extractors d'aire no produeixen nivells sonors significatius en condicions correctes de manteniment. Durant les fases de manipulació i emmagatzematge de les ferralles es poden produir colps amb emissions puntuals de soroll molestes. Es declara l'existència d'un banc de treball, on es poden usar eines manuals o elèctriques capaces de produir nivells elevats de soroll i el procés de preparació de les ferralles per a l'emmagatzematge i els processos de càrrega, descàrrega i emmagatzematge de ferralles poden ser font de sorolls. Aquests sorolls de curta duració o molt curta, però d'alta intensitat, poden produir molèsties als veïns. La documentació tècnica conté un estudi acústic en el qual considera un nivell sonor intern de 75 dB(A) en el funcionament normal de l'activitat i en el qual nivell sonor transmés a la planta superior, confrontants i façana està per davall dels límits que fixen les ordenances municipals.  
  
  
- Molèsties en la via pública per aglomeració de vehicles. És competència municipal.  
Consideracions jurídiques  
El projecte està subjecte a avaluació d'impacte ambiental ordinària, d'acord amb l'article 7.1.a de la Llei 21/2013, de 9 de desembre, en concordança amb l'annex I epígraf 6.c.2 del Decret 162/1990, de 15 d'octubre, modificat pel Decret 32/2006, de 10 de març.  
L'expedient ha observat els tràmits establits en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i en la resta de disposicions aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot quan el que s'ha exposat abans, a proposta del Servei d'Avaluació d'Impacte Ambiental i amb el vistiplau del subdirector general de Qualitat i Educació Ambiental, fent ús de les atribucions que exercisc, resolc:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que siguen aplicables, el Projecte de compra al detall i emmagatzematge de residus - venda i magatzem de ferralla, promogut per Gold Met Tanser, SL, al carrer Zamora, 3, baix esq., 46439 València, sempre que aquest es desenvolupe d'acord amb el que s'estableix en l'estudi d'impacte i de conformitat amb les condicions següents:  
1. Respecte a la llista definitiva de residus admissibles i la quantitat màxima admissible de residus emmagatzemats, quedarà limitada per l'abast de l'autorització sectorial, entre els proposats pel promotor segons la documentació aportada a aquest òrgan. S'hi podran incloure altres codis LER que l'òrgan competent considere susceptibles d'autorització, sempre que la inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. L'ús de maquinària per al desenvolupament de l'activitat es realitzarà adoptant les mesures preventives i correctores necessàries per a assegurar el compliment dels nivells sonors límit establits en la Llei 7/2002, de 3 de desembre; el Decret 266/2004, de 3 de desembre, i l'Ordenança municipal de protecció contra la contaminació acústica. Al començament de l'activitat i almenys cada cinc anys haurà de fer auditories acústiques una entitat col·laboradora de l'administració en matèria de qualitat ambiental, i fer constar els resultats en un llibre de control que haurà d'estar a la disposició de les administracions competents. Les auditories s'hauran de realitzar en condicions normals de funcionament. En cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
3. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de l'eficàcia d'aquestes. La documentació haurà d'estar a la disposició de les autoritats competents.  
En els termes establits en l'article 43 de la Llei 21/2013, de 9 de desembre, aquesta declaració d'impacte ambiental perdrà la vigència i cessarà de produir els efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor haurà de notificar a l'òrgan ambiental el començament de les obres.  
  
Segon  
D'acord amb el que s'estableix en l'article 41 de la Llei 21/2013, de 9 de desembre:  
a) Ordenar la publicació de la present declaració d'impacte ambiental en el Diari Oficial de la Generalitat Valenciana, així com en la seu electrònica.  
b) Aquesta declaració d'impacte ambiental no és objecte de recurs sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu haurà de tindre en compte degudament, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 23 de març de 2023.- El director general de Qualitat i Educació Ambiental: Joan Piquer Huerga.»